Document ID: 31989R2236

*****
ΚΑΝΟΝΙΣΜΟΣ (ΕΟΚ) αριθ. 2236/89 ΤΗΣ ΕΠΙΤΡΟΠΗΣ
της 25ης Ιουλίου 1989
για την τροποποίηση του κανονισμού (ΕΟΚ) αριθ. 4202/88 για τον καθορισμό των τιμών αναγωγής των προϊόντων αλιείας για την περίοδο 1989
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1495/89 (2), και ιδίως το άρθρο 21 παράγραφος 6 εδάφιο πρώτο,
Εκτιμώντας:
ότι ο κανονισμός (ΕΟΚ) αριθ. 4202/88 της Επιτροπής (3) για τον καθορισμό των τιμών αναγωγής των προϊόντων αλιείας για την αλιευτική περίοδο 1989 καθόρισε τις τιμές αναγωγής κυρίως για τα κατεψυγμένα καλαμάρια·
ότι το άρθρο 1 παράγραφος 2 του κανονισμού (ΕΟΚ) αριθ. 3611/84 της Επιτροπής της 20ής Δεκεμβρίου 1984 για τον καθορισμό συντελεστών προσαρμογής για τα κατεψυγμένα καλαμάρια (4), όπως τροποποιήθηκε τελευταία από τον κανονισμό (ΕΟΚ) αριθ. 2235/89 (5), ορίζει ότι οι συντελεστές αυτοί εφαρμόζονται κυρίως για τον καθορισμό των τιμών αναγωγής που αναφέρονται στο άρθρο 21 του κανονισμού (ΕΟΚ) αριθ. 3796/81·
ότι ο κανονισμός (ΕΟΚ) αριθ. 2235/89 εισάγει ειδικούς συντελεστές για το καλαμάρι Loligo opalescens· ότι πρέπει κατά συνέπεια να τροποποιηθούν οι τιμές αναγωγής που εφαρμόζονται στο είδος αυτό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα του σημείου 2 στοιχείο Β του παραρτήματος του κανονισμού (ΕΟΚ) αριθ. 4202/88, που αφορά τα καλαμάρια (Loligo spp.) που υπάγονται στον κωδικό ΣΟ 0307 49, αντικαθίσταται από το ακόλουθο κείμενο:
1.2,3.4 // // // // // «Καλαμάρια (Loligo spp.)
// 1.2.3.4 // ex 0307 49 39 // - Καλαμάρια του είδους Loligo patagonica: // ολόκληρα, ακαθάριστα // 1 114 // // // ακαθάριστα // 1 337 // 0307 49 31 // - Καλαμάρια του είδους Loligo vulgaris: // ολόκληρα, ακαθάριστα // 2 228 // // // καθαρισμένα // 2 674 // 0307 49 33 // - Καλαμάρια του είδους Loligo pealei: // ολόκληρα, ακαθάριστα // 1 337 // // // καθαρισμένα // 1 560 // ex 0307 49 39 // - Καλαμάρια του είδους Loligo opalescens: // ολόκληρα, ακαθάριστα // 891 // // // καθαρισμένα // 1 058 // ex 0307 49 39 // - άλλα είδη: // ολόκληρα, ακαθάριστα // 1 225 // // // καθαρισμένα // 1 448» // // // //
Άρθρο 2
Ο παρών κανονισμός αρχίζει να ισχύει την 1η Αυγούστου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1989.

Labels: 2